Kulmin lentomäki

Kulmin lentomäki () on lentomäki Tauplitzissa Bad Mitterndorfin kunnassa Steiermarkin osavaltiossa Itävallassa. Kulmin lentomäki on maailman toiseksi suurin luonnonmäki ja kolmanneksi suurin lentomäki. Kulmin lentomäki oli suurin luonnonmäki ennen kuin Norjan Vikersundiin rakennettiin uusi lentomäki (Vikersundbakken) vuosina 2010–2011. Kulmin lentomäki on luonnonmukaisin kaikista kuudesta lentomäestä. Kulmin lentomäki on mäkikooltaan yhtä suuri kuin Oberstdorfin lentomäki. Kulmin lentomäestä on järjestetty kuudet lentomäen maailmanmestaruuskilpailut vuosina 1975, 1986, 1996, 2006, 2016 ja 2024. ==Historia== Vuonna 1950 rakennettiin ensimmäinen lentomäki Kulmiin. Lentomäen K-piste sijaitsi aluksi 95 metrissä, mutta sitä on suurennettu monta kertaa. Vuonna 1974 rakennettiin ensimmäinen tuuliverkko ja sitä suurennettiin vuonna 1985 25 metrin korkuiseksi. Lentomäen ensimmäinen iso remontointi tapahtui vuosina 1984–1985, jolloin K-piste siirtyi 185 metriin. Myös naiset ovat hypänneet Kulmin lentomäestä, ja ensimmäisenä helmikuussa 1997 itävaltalainen Eva Ganster hyppäsi uudeksi naisten maailmanennätykseksi 167,0 metriä. Tammikuussa 2003 itävaltalainen Daniela Iraschko hyppäsi kolmannella hypyllään talveen 2023 voimassa olleen naisten maailmanennätyksen 200,0 metriä. Vuoden 2006 MM-kilpailujen karsinnoissa hyppääjälegenda Andreas Goldberger lopetti uransa hyppäämällä epävirallisen mäkiennätyksen. Vuoden 2016 lentomäen MM-kilpailuja varten vuonna 2014 Kulmin lentomäki remontoitiin ja K-piste siirtyi 185 metristä 200 metriin ja mäkikoko siirtyi 200 metristä 225 metriin. Remontointityöt aloitettiin kesäkuussa 2014. Remontissa hyppyrin keulaa siirrettiin taaksepäin 21 metriä, alastulorinne muotoiltiin uudestaan ja tuomaritornia korotettiin yhdellä kerroksella. Joulukuussa 2014 remontointityöt valmistuivat, ja ensimmäiset testihypyt suoritettiin 8. tammikuuta 2015. Uudesta lentomäestä arveltiin olevan mahdollista hypätä yli 230 metriä. Arvelut toteutuivat tammikuussa 2015 Severin Freundin hypätessä uudeksi mäkiennätykseksi 237,5 metriä. Seuraavan vuoden tammikuussa lentomäen MM-kilpailuissa uuden mäkiennätyksen teki ensin Noriaki Kasai (240,5 m) ja myöhemmin Peter Prevc (243,0 m ja 244,0 m). Kesällä 2017 HS-piste siirrettiin 225 metristä 235 metriin. ==Mäkiennätyksen kehittyminen (miehet)== Mäkiennätyksen 244,0 metriä on hypännyt Peter Prevc. Päivämäärä Hyppääjä Pituus Kilpailu Kommentti 18.2.1950 Hubert Neuper 75,0 m Avajaiset 18.2.1950 Hubert Neuper 93,0 m Avajaiset 18.2.1950 Hubert Neuper 96,0 m Avajaiset http://www.skifliegen.at/en/kulm-2/history.html 8.3.1950 Alois Leodolter 100,0 m International Ski Flying Week 9.3.1950 Rudolf ”Rudi” Dietrich 101,0 m International Ski Flying Week 11.3.1950 Hans Eder 102,0 m International Ski Flying Week 11.3.1950 Hans Eder 106,5 m International Ski Flying Week Kaatunut 12.3.1950 Rudolf ”Rudi” Gering 104,0 m International Ski Flying Week Kaatunut 12.3.1950 Hans Eder 102,5 m International Ski Flying Week 12.3.1950 Rudolf ”Rudi” Dietrich 103,0 m International Ski Flying Week 16.3.1951 Josef Bradl 115,0 m International Ski Flying Week K95-mäen mäkiennätys 27.2.1953 Toni Brutscher 116,0 m FIS International Ski Flying Week 27.2.1953 Roy Sherwood 120,0 m FIS International Ski Flying Week Kaatunut 28.2.1953 Josef Bradl 123,0 m FIS International Ski Flying Week 9.3.1956 Werner Lesser 125,0 m FIS International Ski Flying Week 9.3.1956 Harry Glaß 129,0 m FIS International Ski Flying Week Kaatunut 20.3.1959 Torbjørn Yggeseth 127,0 m FIS International Ski Flying Week K120-mäen mäkiennätys 1.3.1962 Peter Lesser 141,0 m FIS International Ski Flying Week 19.3.1965 Bjørn Wirkola 144,0 m KOP International Ski Flying Week Kaatunut ME 20.3.1965 Peter Lesser 147,0 m KOP International Ski Flying Week Kaatunut ME 21.3.1965 Peter Lesser 145,5 m KOP International Ski Flying Week K144-mäen mäkiennätys 14.3.1975 Karl Schnabl 151,0 m Lentomäen MM-kilpailut 1975 14.3.1975 Rainer Schmidt 157,0 m Lentomäen MM-kilpailut 1975 Kaatunut 2.3.1978 Matthias Buse 151,0 m KOP International Ski Flying Week Kaatunut 5.3.1978 Eduard ”Edi” Federer 164,0 m KOP International Ski Flying Week 12.3.1982 Hubert Neuper 166,0 m Maailmancup 12.3.1982 Matti Nykänen 166,0 m Maailmancup 14.3.1982 Hubert Neuper 167,0 m Maailmancup K152-mäen mäkiennätys 8.3.1986 Matti Nykänen 183,0 m Lentomäen MM- kilpailut 1986 9.3.1986 Andreas Felder 191,0 m Lentomäen MM-kilpailut 1986 8.2.1996 Janne Ahonen 200,0 m Lentomäen MM-kilpailut 1996 8.2.1996 Jens Weißflog 201,0 m Lentomäen MM-kilpailut 1996 8.2.1997 Takanobu Okabe 205,0 m Maailmancup 19.2.2000 Andreas Goldberger 209,5 m Maailmancup Kaatunut 31.1.2003 Sven Hannawald 214,0 m Maailmancup 2.2.2003 Christian Nagiller 220,0 m Maailmancup Kaatunut 11.1.2006 Andreas Goldberger 215,5 m Jäähyväishyppy 10.1.2009 Gregor Schlierenzauer 215,5 m Maailmancup HS200-mäen mäkiennätys 9.1.2015 Jurij Tepeš 220,0 m Maailmancup 9.1.2015 Robert Kranjec 221,0 m Maailmancup 9.1.2015 Severin Freund 237,5 m Maailmancup 15.1.2016 Noriaki Kasai 240,5 m Lentomäen MM-kilpailut 2016 15.1.2016 Peter Prevc 243,0 m Lentomäen MM-kilpailut 2016 16.1.2016 Peter Prevc 244,0 m Lentomäen MM- kilpailut 2016 HS225-mäen mäkiennätys 27.1.2023 Žiga Jelar 247,5 m Maailmancup Kaatunut ==Mäkiennätyksen kehittyminen (naiset)== Naisten mäkiennätyksen on hypännyt Daniela Iraschko-Stolz. Päivämäärä Hyppääjä Pituus Kilpailu Kommentti 4.2.1997 Eva Ganster 144,0 m 5.2.1997 Eva Ganster 161,0 m 6.2.1997 Eva Ganster 163,0 m 7.2.1997 Eva Ganster 164,5 m 9.2.1997 Eva Ganster 165,0 m 9.2.1997 Eva Ganster 167,0 m 29.1.2003 Daniela Iraschko 188,0 m 29.1.2003 Daniela Iraschko 200,0 m HS200-mäen mäkiennätys ==Kulm-Schneeschanze== Vuonna 1910 rakennettiin ensimmäinen Schneeschanze () Kulmiin. Vuonna 1925 rakennettiin hyppyrimäki ja siitä oli mahdollista hypätä noin 60-metrisiä hyppyjä. Vuosina 1950–1984 rakennettiin vuosittain hyppyrimäki hieman vasemmalle lentomäestä. Vuonna 1950 lentomäen karsinta hypättiin Schneeschanzesta ja joinakin vuosina noin 100 metrin hypyt olivat mahdollisia. Vuonna 1975 siinä järjestettiin viimeinen kilpailu ja se rakennettiin viimeisen kerran vuonna 1984. Schneeschanzessa ei ollut yhtään pysyviä rakenteita, vaan se rakennettiin aina lumesta. ==Lähteet== *Kulm-Skiflugschanze skisprungschanzen.com ===Viitteet=== ==Aiheesta muualla== *Skiflugschanze Kulm *Bad Mitterndorf Luokka:Itävallan hyppyrimäet Luokka:Tauplitz